T.AVA06 – “Hīro’a faahou mai na”
Hāuriuri ia tau
A ‘iu’iu ia tau, a u’iu’i ia tau
E tau tāfārere tupuna ia
E  ́ū’ura tamafa’arere te ora nei
Tao’a manamana
Aore mata
Aore vaha
Aore tari’a
Aore vaerua
_
E pūai ta’a ‘ē tei hī mai
I te rahura’a o te ao
E torotoro horo pō
E oromi te tara mou’a
E horomi’i te moana tārere
‘anapanapa te vai ora a tāne
_
E ‘aha mata tini
E tā’ai i te î rau o te ao nui
E  ́aha firihia a te rima a te nu’u atua
Pi’ihia e te ‘aha matarau
« te muhu a tupuna »
_
« te muhu a tupuna »
E ‘ara’ara ia himene
E ueue ia ‘ori
E araau ia tua’ā’ai
E ‘aha fenua ei firi nuna’a
E  ́umeraro nūna’a ia
Hō’e reo e arata’i ia rātou
Hō’e reo e tūrama i tō ratou orara’a
E reo muhumuhu ‘ite  ́orehia
E reo pi’ipi’i vārua
_
He’e te ao, he’e te pō
He’e rau te ao, he’e rau te pō
Te taui nei te ta’ata
Te huri tua nei i mua
I tō rātou iho
Te iho o te tumu,
Te tumu o te a’a,
Te a’a o te iho tumu
Te tumu i ta’ata ai rātou
Te tumu i ohi ai rātou
Ha’afaufa’a ‘ore i tō metua
Fa’atura ‘ore i te måtuatua
Aore te ha’api’ira’a
A te tupuna i manuia
‘ua vai muhu ore roa
_
Inaha!
Te mōrohi noa nei te mau peu tupuna
Te ta’i oto rau o te mau himene
Tā tātou e fana’o noa nei i teie tau

 ́ua huna hia i roto i te ‘ārepurepu
O te ao nei
_
‘ė ‘oia nei!
Te māmae nei tō mafatu
Te  ́ū’uru nei tō ā’au
Te autā nei tō vārua
I mua i te fifi o teie orara’a
Eaha ho’i teie e tupu nei
I ni’a i tō iho fenua?
E aha tāua rave’a
Nō te rapa’au teie peu ‘āpī
E mara’a anei e amo
I teie hōpoi’a?
Aore pahonora’a
_
Tiraha atu ra tō’u manava
I roto i te moe
E moe hau ora,
E moe manino
E moe aroha,
E moe fa’atupu ora
E moe fero fero-i-te-pō
Hiro’a mai nei au
Tei i te pō te pāhonora’a
_
‘ite atu ra i tō metua vahine
‘oa’oa rahi tei tupu
E te hanahana
Ei au i te hutira’a aho ‘āpī
Muhumuhu mai nei iā’u
« e a’u tama e!
Na te hiro’a tumu
Tātou ei fa’aora e. }x2
Mā te ti’aturi tātou
(i) te reira e
Ei maramarama no te ora e »
_
Ara mai nei au
Ha’amata atu ra
E pi’i i tāua nūna’a
Haere mai i te fare nei
Haere mai e tamā’a
A reo ana’e i tō parau
A parau ana’e i tō
Tātou reo tumu
A himene ana’e, a ‘ori ana’e
E ora fa’ahou tātou
E reo teie no roto
Mai i te pō
À tari’a mai na
« na te hiro’a tumu
Tātou e fa’aora e
Mā te ti’aturi tātou
(i) te reira e
Ei maramarama no teora e
_
Mā te ti’aturi
Nā tō tātou hiro’a tumu
E fa’aora fa’ahou ia tātou
E ora ai tātou
Ia ora na
